SKRIFTLIG FORESPOERGSEL E-3505/97 af Giuseppe Rauti (NI) til Kommissionen (10. november 1997)

Om: Slavearbejde for 250 mio boern

Har Kommissionen fulgt det indledende arbejde til den konference, som fandt sted i Oslo den 27. og 28. oktober 1997, og hvori deltog 40 lande og hundredevis af fagforeningsledere og repraesentanter for ikke-statslige organisationer for at droefte de alvorlige problemer i forbindelse med den stadig mere udbredte anvendelse af mindreaarig arbejdskraft, isaer i de fattigste lande.

Har Kommissionen taget til efterretning, at dette »arbejde« i dets haardeste og mest afskyelige former ofte konkret antager karakter af en slags slaveri, saadan som det fremgaar af undersoegelser foretaget af to FN-agenturer (UNICEF og Det Internationale Arbejdsbureau (IAB)), og at denne nye form for slaveri nu omfatter 250 mio unge og til ogsaa boern paa 9-10 aar, som arbejder (f.eks. ved fremstilling af taepper i Indien og Pakistan) hele 16 timer om dagen til en loen, som i snit ikke overstiger 100 frank om maaneden (ca. 30.000 lire!).

Hvad agter Kommissionen at goere for rent konkret at mobilisere Den Europaeiske Union imod en saadan skaendsel?

Svar afgivet paa Kommissionens vegne af Hans Van den Broek (11. december 1997)

Kommissionen har ikke fulgt arbejdet paa den konference, som fandt sted i Oslo den 27. og 28. oktober 1997.

Unionen laegger stor vaegt paa, at boerns rettigheder respekteres, og at deres menneskelige vaerdighed og deres liv beskyttes.

Det er bl.a. paa Unionens initiativ, at Menneskerettighedskommissionen og De Forenede Nationers Generalforsamling hvert aar siden 1995 har vedtaget en resolution om barnets rettigheder, der behandler de alvorligste problemer for verdens boern, foerst og fremmest afskaffelse af anvendelsen af mindreaarig arbejdskraft.

I denne forbindelse har formandskabet paa Unionens vegne anmodet de stater, der endnu ikke har undertegnet og ratificeret konventionen om barnets rettigheder, om snarest at goere dette og anmoder alle stater om at opfylde deres forpligtelser. Artikel 32, som er ratificeret af mere end 190 lande, fastsaetter, at »deltagerstaterne anerkender barnets ret til beskyttelse mod oekonomisk udnyttelse og mod at skulle udfoere arbejde, som kan vaere farligt, gribe ind i barnets uddannelse eller skade barnets sundhed eller dets fysiske, psykiske, aandelige, moralske eller sociale udvikling.«

Kommissionen undlader paa sin side ikke at goere opmaerksom paa disse spoergsmaal i sine kontakter med myndighederne i de paagaeldende lande og anvender alle til raadighed staaende midler for at bidrage til, at den praksis, som det aerede medlem henviser til, bringes til ophoer.

Dette gaelder navnlig forslaget om gennemfoerelse af stimulerende social- og miljoeklausuler inden for rammerne af de generelle toldpraeferencer (GSP), der blev vedtaget i slutningen af oktober. I henhold til dette udkast til Raadets forordning kan yderligere praeferencer bevilges til de lande, der udtrykkeligt anmoder herom og forelaegger bevis for, at de har vedtaget og faktisk anvender bestemmelser, som indholdsmaessigt er i overensstemmelse med de internationale normer for arbejdstageres rettigheder, der er udarbejdet af Den Internationale Arbejdsorganisation (ILO), isaer konvention nr. 138 vedroerende mindstealderen for adgang til beskaeftigelse.